Аляксандр Аляксеевіч Казыра

Аляксандр Аляксеевіч Казы́ра ( — ) — вучоны-хімік, доктар хімічных навук (1997).

 Біяграфія 
Нарадзіўся ў вёсцы Негрымава  Баранавіцкай вобласці (цяпер у Гродзенскай вобласці Беларусі). У 1965 годзе скончыў хімічны факультэт Беларускага дзяржаўнага ўніверсітэта, аспірантуру пры кафедры фізічнай хімііКозыро Александр Алексеевич  // Сайт Беларускага дзяржаўнага ўніверсітэта. Застаўся працаваць ва ўніверсітэце. Адначасова з 1991 г. працаваў у Навукова-даследчым інстытуце фізіка-хімічных праблем БДУ. У 1974 годзе абараніў кандыдацкую дысертацыю, у 1997 годзе — доктарскую.

 Навуковая дзейнасць 
Вучонаму належаць навуковыя працы па тэрмадынаміцы арганічных рэчываў і сплаваў, эксперыментальных метадах хімічнай тэрмадынамікі, тэрмадынамічных уласцівасцях прадуктаў прамысловага арганічнага сінтэзу і інш. Распрацаваў методыкі вымярэння цеплаёмістасці і ціску насычанай пары арганічных рэчываў, выканаў тэрмадынамічны аналіз рэакцый амідаў, кіслот, эфіраў, кетонаў і г.д.

Аўтар больш за 120 навуковых прац. Сярод апублікаванага:
 О максимальной работе и изотерме химической реакции (у сааўтарстве) // Журнал физической химии. 1985. Т. 59, № 2.
 Термодинамические свойства биурета в различных агрегатных состояниях (у сааўтарстве) // Журнал физической химии. 1988. Т. 62, № 7.
 Термодинамические свойства производных тетразола в различных агрегатных состояниях(у сааўтарстве) // Журнал физической химии. 1990. Т. 64, № 3.

 Літаратура 
  — С. 435.

 Спасылкі 
 Козыро Александр Алексеевич  // Сайт Беларускага дзяржаўнага ўніверсітэта
 Козыро, Александр Алексеевич (доктор химических наук; 1943—1997) // Нацыянальная бібліятэка Беларусі

Катэгорыя:Выпускнікі хімічнага факультэта БДУ
Катэгорыя:Выкладчыкі БДУ
Катэгорыя:Хімікі СССР
Катэгорыя:Хімікі Беларусі